**CENU APTAUJA NR. TNPz 2022/37**

**„Pārtikas produktu piegāde Pastendes PII “ĶIPARS” atbilstoši Zaļā publiskā iepirkuma kritērijiem” ( atkārtots)**

**INSTRUKCIJAS PRETENDENTIEM**

1. **Iepirkuma priekšmets:**
   1. Iepirkuma priekšmets: “Pārtikas produktu piegāde Pastendes PII “ĶIPARS” atbilstoši Zaļā publiskā iepirkuma kritērijiem”, tiek dalīts trīs daļās:
      1. 1.daļa – Maize;
      2. 2.daļa – Sula;
      3. 3.daļa – Pārtikas produkti;
   2. **CPV kods** – 15000000-8;
   3. **Piegādes apjomi**: norādīti pievienotajā 2. pielikumā - Tehniskā specifikācija.
   4. **Paredzamais līguma izpildes laiks:** no 2022. gada 1. aprīļa līdz 2022. gada 31. augustam.
   5. Piegādes adrese: “PII ĶIPARS”, Pastende, Ģibuļu pag. Talsu novads, LV- 3251.
   6. Līgums ar šīs cenu aptaujas uzvarētāju tiks noslēgts pēc šīs cenu aptaujas rezultātā noskaidrotā finansējuma apjoma, kas nepieciešams preču piegādes veikšanai.
2. **Piedāvājuma iesniegšanas vieta:**
   1. Piedāvājumu var iesniegt, nosūtot uz e-pastu iepirkumi@talsi.lv līdz 2022. gada 31.martam, plkst. 09:00.
   2. Kontaktpersona: Pastendes PII “ĶIPARS” vadītājas vietniece saimnieciskajos jautājumos Agnese Turkopule, tālr. 26664142, e-pasts: [pastendespiikipars@talsi.lv](mailto:pastendespiikipars@talsi.lv).
   3. Iesūtot piedāvājumu, pretendentiem obligāti jānorāda: Pieteikums cenu aptaujai “Pārtikas produktu piegāde Pastendes PII “ĶIPARS” atbilstoši Zaļā publiskā iepirkuma kritērijiem”(atkārtots), identifikācijas Nr. TNPz 2022/37.
3. **Piedāvājuma noformēšana:**
   1. Piedāvājumam pilnībā jāatbilst Tehniskajai specifikācijai (2. pielikums).
   2. Ievērojot tehniskajā specifikācijā (2. pielikums) izvirzītās prasības, Pretendents aizpilda un iesniedz Pretendenta pieteikumu atbilstoši 1. pielikumam, aizpildot aili par attiecīgo iepirkuma priekšmeta daļu, kurā vēlas iesniegt piedāvājumu.
   3. Pretendents aizpilda un iesniedz Tehnisko piedāvājumu (2. pielikums). Papildus jānorāda kopējā piegādes līguma summa ar diviem cipariem aiz komata.
   4. Ja Pretendents vēlas iesniegt piedāvājumu vairākās iepirkuma priekšmeta daļās, tad Pretendenta pieteikumā (1. pielikums) aizpilda attiecīgās ailes par katru iepirkuma priekšmeta daļu.
   5. Pretendents iesniedz Pārtikas un Veterinārā dienesta izsniegtās reģistrācijas apliecības apliecinātu kopiju.
   6. Pretendents iesniedz Pārtikas un Veterinārā dienesta izsniegtās atzīšanas apliecības apliecinātu kopiju.
   7. Pretendents iesniedz parakstītu Apliecinājumu (4. pielikums), ka Pārdevējs apņemas veikt kvalitatīvu Preču piegādi, kas atbilst spēkā esošajiem normatīvajiem aktiem, kā arī par to, ka piedāvātie produkti nesatur ĢMO kā arī, kad pretendents nav pārkāpis ZPI prasības.
   8. Ja Pretendents Piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām jāiesniedz elektroniskā atslēga ar paroli šifrētā dokumenta atvēršanai, nosūtot to uz e-pastu [iepirkumi@talsi.lv](mailto:iepirkumi@talsi.lv).
   9. Pēc piedāvājuma iesniegšanas termiņa beigām Pretendents nevar grozīt savu piedāvājumu.
4. **Prasības pretendentiem:**
   1. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
   2. Pretendentam iepriekšējo 3 (trīs) gadu laikā (2019., 2020., 2021.  un 2022. gads līdz piedāvājuma iesniegšanas dienai) ir pieredze vismaz 1 (viena) līdzvērtīga līguma izpildē. Par līdzvērtīgu līgumu tiks uzskatīts līgums, kura ietvaros ir veikta pārtikas produktu piegāde izglītības iestādei. Pie iesniedzamajiem dokumentiem jāpievieno aizpildīts Pretendenta kvalifikācijas un pieredzes apraksta forma (3. pielikums).
   3. Pretendents, sagatavojot attiecīgās daļas piedāvājumu, ņem vērā **obligātās** prasības atsevišķiem pārtikas produktiem, kam jāatbilst BL, NPKS vai LPIA prasībām (*Pretendenta piedāvātās preces aprakstā norāda konkrētās preces atbilstību attiecīgi BL, NPKS vai LPIA prasībām)*:
      1. Precēm, kas ražotas atbilstoši bioloģiskās lauksaimniecības metodēm jāatbilst PADOMES REGULAI (EK) Nr. 834/2007(2007.gada 28.jūnijs) par bioloģisko ražošanu un bioloģisko produktu marķēšanu un par Regulas (EEK) Nr. 2092/91 atcelšanu http://eur‑lex.europa.eu/LexUriServ/LexUriServ.do?uri=CONSLEG:2007R0834:20081010:LV:HTML; KOMISIJAS REGULA (EK) Nr. 889/2008 (2008. gada 5.septembris), ar ko paredz sīki izstrādātus bioloģiskās ražošanas, marķēšanas un kontroles noteikumus, lai īstenotu Padomes Regulu (EK) Nr.834/2007 par bioloģisko ražošanu un bioloģisko produktu marķēšanu [http://eur-lex.europa.eu/legal‑content/LV/TXT/HTML/?uri=CELEX:32008R0889&from=LV](http://eur-lex.europa.eu/legalcontent/LV/TXT/HTML/?uri=CELEX:32008R0889&from=LV) ; Ministru kabineta 2009. gada 26. maija noteikumiem Nr. 485 „Bioloģiskās lauksaimniecības uzraudzības un kontroles kārtība”, pieejami: <http://likumi.lv/doc.php?id=193115> .

VERIFIKĀCIJA: *Piedāvājumi ar Kopienas vai nacionālo bioloģiskās lauksaimniecības marķējumu tiks uzskatīti par atbilstīgiem.*

* + 1. Precēm, kas ražotas atbilstoši nacionālās pārtikas kvalitātes shēmas vai tās produktu kvalitātes rādītāju prasībām jāatbilst Ministru kabineta 2014.gada 12.augusta noteikumiem Nr.461 „Prasības pārtikas kvalitātes shēmām, to ieviešanas, darbības, uzraudzības un kontroles kārtība” <http://likumi.lv/doc.php?id=268347>.

VERIFIKĀCIJA: *Produkti ar nacionālās pārtikas kvalitātes shēmas (NPKS) marķējumu tiks uzskatīti par atbilstīgiem. Ja produkti nav marķēti ar NPKS marķējumu, pretendentam, jāiesniedz piemērots apliecinājums par atbilstību katrai prasībai, kas noteikta NPKS vai tās produktu kvalitātes rādītājos.*

* + 1. Precēm, kas ražotas atbilstoši lauksaimniecības produktu integrētās audzēšanas prasībām jāatbilst Ministru kabineta 2009.gada 15.septembra noteikumiem Nr.1056„Lauksaimniecības produktu integrētās audzēšanas, uzglabāšanas un marķēšanas prasības, kā arī kontroles kārtība" <http://likumi.lv/doc.php?id=197883>

VERIFIKĀCIJA: *Produkti ar reģionālo/nacionālo integrētās ražošanas sertifikātu vai nacionālās pārtikas kvalitātes shēmas marķējumu tiks uzskatīti par atbilstīgiem. Integrēti audzētu lauksaimniecības produktu audzētājam vai izplatītājam ir tiesības integrēti audzētu lauksaimniecības produktu marķējumā ietvert nacionālās pārtikas kvalitātes shēmas norādi saskaņā ar normatīvajiem aktiem par prasībām pārtikas kvalitātes shēmām. Ja produkti nav sertificēti, pretendentam jāiesniedz piemērots apliecinājums par atbilstību katrai prasībai, kas noteikta reģionālajos/valsts integrētās ražošanas standartos (piemēram, saraksts ar ražošanā izmantotajām ķīmiskajām vielām, labturības apstākļiem saimniecībās utt.).*

* 1. Pārtikas apritē iesaistītās pretendenta nodarbinātās personas ievēro normatīvajos aktos noteiktās higiēnas prasības un tām ir normatīvajos aktos noteiktā kvalifikācija.
  2. Pretendenta rīcībā ir atbilstošs tehniskais aprīkojums, transporta līdzekļi, kā arī Pārtikas un veterinārā dienesta izsniegtā atļauja pārtikas produktu pārvadāšanai.
  3. Pasūtītājs izslēdz pretendentu no dalības cenu aptaujā, ja pretendents nav pildījis ar Pasūtītāju noslēgtu iepirkuma līgumu, kā rezultātā Pasūtītājs ir izmantojis iepirkuma līgumā paredzētās tiesības vienpusēji atkāpties no iepirkuma līguma, pamatojoties uz Publisko iepirkumu likuma 42. panta otro daļu.
  4. Piedāvājumi, kas neatbilst 4. punktā norādītajām prasībām, netiks vērtēti.

1. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.
2. **Samaksas nosacījumi:** Samaksa par Preču piegādēm tiek veikta *euro*, saskaņā ar Pārdevēja iesniegto Preču pavadzīmi-rēķinu, veicot pārskaitījumu uz rēķinā norādīto bankas kontu 10 (desmit) darba dienu laikā pēc Preču pavadzīmes-rēķina abpusējas parakstīšanas.
3. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2. punktā minētai kontaktpersonai līdz piedāvājuma iesniegšanas termiņa beigām.
4. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: [iepirkumi@talsi.lv](mailto:iepirkumi@talsi.lv) . Piedāvājumi, kas iesniegti pēc publikācijā norādītā termiņa, netiks vērtēti.
5. **Iestāde:**
   1. Pārbaudīs piedāvājumu atbilstību Instrukcijā pretendentam un tehniskajā specifikācijā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā un tehniskajā specifikācijā norādītajām prasībām. Neatbilstošie piedāvājumi netiks vērtēti.
   2. No piedāvājumiem, kas atbilst visām prasībām, izvēlēsies piedāvājumu ar viszemāko cenu.
   3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
6. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un tehniskajā specifikācijā noteiktajām prasībām.